Думаецца, у гэтай фантасмагорыі (жадаючы таго ці не) аўтар стварыў містыфікацыю. Хай не здзіўляюцца цяпер выкладчыкі гісторыі і гісторыі літаратуры, калі студэнты раскажуць пра Багдана Саламярэцкага, хітрага ваяра, які жыў у XVI стагоддзі. Менавіта ён забіў свайго сябра Януша Чартарыйскага, адсекшы яму галаву. Пасля смерці Чартарыйскага Саламярэцкі, удаючы высакароднага шляхціца, пайшоў жыць да жонкі сябра, якую даўно кахаў, а ўсім расказаў, што Януш загінуў, калі зваліўся з каня і выпадкова адсек сабе галаву. Менавіта Чартарыйскі, паводле версіі Дона Катаямы, стаў тым неадпомшчаным і несупакоеным на тым свеце Чалавекам без галавы.